open-index/open-wikipedia-markdown huggingface dataset:
Esperanta-Kamboĝa Vortaro

***Esperanta-Kamboĝa Vortaro***

* kurta skizo:

* aŭtoro: Chamroeun Sok Bun, Hok Sreang Hean
* tradukisto:
* eldonejo: UEA (Londono, Britio)
* jaro de kompono kaj unua eldono: 1976
* jaro de la reeldono: 
* presejo: Hungara Esperanto-Asocio 
* formato: 148 paĝoj. 20 centimetroj.
* recenzoj:
* situo: RŜBEL Словари двуязычные-Эсперанто-кхмерские; УДК: 81'374.822-922-612.4; ĉifro de depono: 1001702X, 95.B 11140/58738: inventara numero: 2369453 (X); 

## Eksteraj ligiloj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing* 

Kategorio:Esperanto-vortaroj
Kategorio:Antverpena Lingvo-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de RŜBEL
Jan Fischer

**Jan FISCHER** (naskiĝis la 2-an de januaro 1951 en Prago) estas ĉeha politikisto. Ekde la 8-a de majo 2009 ĝis la 28-a de junio 2010 li oficis kiel la ĉefministro de Ĉeĥio: Jan Fischer estas altranga politika oficisto de la ĉeĥa ŝtato kaj en aprilo 2009 estis taskigita transpreni la gvidon de la registara laboro ĝis pli fruigita nova parlamenta baloto en oktobro 2009.

Post kiam la konstitucia kortumo ne permesis tiajn plifruigitajn balotojn, li restis ĉefministro ĝis regula parlamenta baloto, kiu okazis en majo 2010. Sekve de tiu baloto stariĝis koalicio el tri konservativaj partioj, kiuj interkonsentis pri nova ĉefministro Petr Nečas.

La 8-an de majo 2009 Jan Fischer kaj lia registaro el fakuloj per konstitucia ĵuro oficiale ekoficis. Dum la fino de la unua duono de 2009 li tiel ankaŭ havis la prezidantecon de la Konsilio de la Eŭropa Unio.

Kategorio:Ĉefministroj de Ĉeĥio
Kategorio:Ĉeĥaj politikistoj
Tajda forto

la **tajda forto** estas forto, kiuj rezultas de la gradiento de gravito en variaj punktoj de korpo. Ĝi ĉefe efikas al kosmaj objektoj, kiuj orbitas proksime unu de la alia. Ĝi estas tiel nomata, ĉar tia forto, kaŭzata de la luna altiro, levas la marojn kaj estigas tajdojn.

La tajdaj fortoj okazigas streĉon en la kosmaj objektoj, kaj povas disigi ilin kiam ili sufiĉe proksimiĝas. La distanco, sub kiu astro diseriĝas pro tajda forto, estas nomata Limo de Roche.

## Matematika formulado 
La leĝo de universala gravito de Isaac Newton formulas la forton inter la korpoj de masoj  *M*  kaj  *m* .
:\vec F_g = - \hat r ~ G ~ \frac{M m}{r^2},
kie \hat r estas la unuvektoro difinanta la direkton de *M* al *m*.

Se la korpo de maso *m* (aŭ: *la korpo m*) estas sfero de radiuso *∆r*, la altiro al  *M*  en du punktoj situantaj ĉe
*R ± ∆r* estas
:\vec F_g = - \hat r ~ G ~ \frac{M m}{(R \pm \Delta r)^2}
Se oni malvolvas en serio de Taylor, oni havas:
:\vec F_g = - \hat r ~ G ~ \frac{M m}{R^2} \pm  \hat r ~ G ~ \frac{2 M m }{R^2} ~ \frac{\Delta r}{R} \mp \cdots  *neglektindaj*

La unua termo estas la gravita forto koncernanta punktan mason (Δ*r* = 0) kaj efikas al ambaŭ punktoj same; la dua termo estas multe pli signifa ol la sekvaj, do la tajda forto estas proksimume

:\vec F_t \approx \hat r ~ G ~ \frac{2 M m (\Delta r)}{R^3}

notata kiel *Ft* , kun la indico *t* por *tajdo*.

## En la Tera-Luna sistemo 
eta|170ra|maldekstra|A: Luna kaj suna tajdoj adiciiĝasB Luna kaj suna tajdoj subtrahiĝas
La altiro de Luno sur Tero estas kompensata de turno de Tero ĉirkaŭ la komuna masa centro (Luno ja turnas ĉirkaŭ Tero, sed Tero turnas * iomete* ĉirkaŭ Luno). En la punkto, kie Luno estas en ĝia kulmino la altiro fare de Luno estas pli intensa, kaj levas la oceanan nivelon. En la antipoda punkto (Luno en ĝia malkulmino), la altiro *malsupren* fare de Luno estas *malpli forta*, do la oceana nivelo ankaŭ leviĝas. Tiel, estas du "ŝvelaĵoj" de la oceano, unu sub Luno, la alia aliflanke de Luno.

Suno ankaŭ estigas tajdojn. Ĉar Suno estas pli malproksima ol Luno, kaj ĉar la tajda forto malkreskas laŭ la kubo de la distanco, la efiko de la suna tajdo estas nur 40&nbsp;% de tiu de la luna tajdo. La suna tajdo jen plifortigas, jen kontraŭstaras la lunan tajdon.

Krom la oceanaj tajdoj estas ***teraj tajdoj***: deformiĝoj de la tera sfero, kiuj povas esti ĝis 1,5 metroj ĉe la ekvatoro.

Alia efiko de la tajda forto estas ke la rotacio de Luno estis bremsita de internaj frotadoj, estigitaj de la deformiĝo de Luno sub la tajda forto. Nun, Luno ne plu turniĝas rilate al direkto Tero — Luno. Tiu fenomeno, kiu koncernas grandan nombron da satelitoj, estas la ligita rotacio.

Kategorio:Gravitaj efektoj
forto
HC Vítkovice Ridera

- kiel SSK Vítkovice

**HC Vítkovice Ridera** estas ostrava hokea klubo. Ĝi estis fondita en la 30-aj jaroj de la 20-a jarcento. En la jaro 1934 ĝi gajnis ĵupan ĉampionecon kaj fariĝis majstro de Moravio kaj Slovakio. En la jaro 1949 la klubo antaŭeniris en la unuan ligon, el kiu ĝi descendis en la jaroj 1960, 1965 kaj 1985. Majstrecon de la respubliko ĝi gajnis en la jaroj 1952 kaj 1981. Ĝia hejmeca stadiono estas ČEZ Aréna.

## Historio 
### Evoluo de la nomo de klubo 
* 1928 – SSK (Sporte socia klubo) per unuigo de SK Moravská Slavia kaj SK Slovan Ostrava
* 1936 – ČSK (Ĉeĥa sporta klubo)
* 1945 – SK Vítkovické železárny
* 1948 – Sokol Vítkovické železárny
* 1952 – Baník Vítkovice
* 1957 – VŽKG Ostrava
* 1976 – TJ Vítkovice
* 1993 – HC Vítkovice
* 2005 – HC Vítkovice Steel
* 2016 – HC Vítkovice Ridera

## Eksteraj ligiloj 
* Oficialaj ttt-paĝoj
* Fanklubo de HC Vítkovice 

Vítkovice Ostrava
Kategorio:Sporto en Ostrava
Kategorio:Vítkovice
Kategorio:Glacihokeo en Ĉeĥio
Kategorio:Sportokluboj fonditaj en 1920-1929
HC RT Torax Poruba

**HC RT Torax Poruba** (devene **HC Poruba**, poste ankaŭ **HC Sareza Ostrava**) estas ostrava hokea klubo. En la jaro 1996 ĝi sukcesis antaŭeniri el regiona ĉampioneco en la 2-an ligon. En la jaro 2004 ĝi poste sukcesis en baraĝo kaj antaŭenpaŝis. Sed en la jaro 2009 post malsukcesa sezono ĝi descendis reen en la 2-an ligon. Poruba pro financaj malfacilaĵoj finis agadon de viraro A kaj dediĉas sin sole al junularo.

Kategorio:Sporto en Ostrava
Kategorio:Poruba
Kategorio:Glacihokeo en Ĉeĥio
Bünzen

**Bünzen** havas plurajn signifojn:

* **Bünzen AG** estas komunumo de la distrikto Muri en Kantono Argovio en Svislando.
** **Boswil-Bünzen (stacidomo)** estas fervoja stacio en Boswil.

* **Bünzen (Ŝlesvigo-Holstinio)** estas parto de la komunumo Aukrug en la distrikto Rendsburg-Eckernförde de la federacia lando Ŝlesvigo-Holstinio en Germanio.
Buttwil

## Pri la komunumo 
** Buttwil** estas komunumo en la distrikto Muri de Kantono Argovio, Svislando. Ĝi havis 1145 loĝantojn je la 31-a de decembro 2008.

## Geografio 
Buttwil situas sur teraso de la orienta deklivo de la montoĉeno *Lindenberg*. Al la komunumo Buttwil apartenas ankaŭ la setlejo Galitzi, kiu troviĝas sur teraso iom pli supre.

## Najbaraj komunumoj 
La komunumo Buttwil limas en nordo al Boswil, en oriento al Muri, en sudoriento al Geltwil, en sudokcidento al Hitzkirch (Kantono Lucerno), en okcidento al Schongau LU (Kantono Lucerno), kaj en nordokcidento al Bettwil.

## Trafiko 
eta|maldekstra|150ra|Aerodromo de Buttwil
Buttwil situas flanke de la ĉefaj trafikvojoj. Al la publika trafikreto la komunumo estas konektita per la poŝtaŭtolinio de Geltwil al la stacidomo de Muri.

Apud la setlejo Galitzi situas malgranda aerodromo (ICAO-kodo LSZU) kun kurvojo kun longeco de 675 m. Apud la aeorodromo troviĝas restoracio kaj ĝi estas la sidejo de pluraj motor- kaj glitaviadilasocioj.

## Historio 
La unua dokumenta mencio de Buttwil datiĝas el la jaro 1160 *Butwile*. Ek de sia fondiĝo la Monaĥejo Muri estis la ĉefa bienposedanto en Buttwil. Per la konkero de Argovio fare de la Svisa Ĵurkomunumo en la jaro 1415, Buttwil fariĝis parto de la *Libera Distrikto*, kiu estis komuna servuto de la membroj de la Ĵurkomunumo. Post la liberigo de Argovio fare de la francaj trupoj en la jaro 1798 la vilaĝo apartenis dum la tempo de la Helveta Respubliko dum mallonga tempo al Kantono Baden. Ek de 1803 ĝi apartenas al la distrikto Muri de Kantono Argovio.

## Eksteraj ligiloj 
* Oficiala retejo de la komunumo Buttwil
* Buttwil en la Historia Leksikono de Svislando
Bünzen AG

** Bünzen** estas urbo
komunumo en la distrikto Muri de Kantono Argovio, Svislando. Ĝi havis 968 loĝantojn je la 31-a de decembro 2008.

## Geografio 
eta|maldekstra|150ra|Waldhäusern
Bünzen situas ĉe la bordo de la rivereto Bünz, kiu fluas tra la Bünzvalo nordokcidenten. La vilaĝo Bünzen mem situas en la sudo de la komunuma teritorio kaj preskaŭ kunkreskis kun la najbara komunumo Boswil, dum sur la nordo de la komunuma teritorio situas la vilaĝo Waldhäusern, kiu ankaŭ ek de 1940 apartenas al la komunumo.

## Najbaraj komunumoj 
La komunumo Bünzen limas en nordoriento al Hermetschwil-Staffeln, en oriento al Besenbüren, en sudo kaj okcidento al Boswil, kaj en nordokcidento al Waltenschwil.

## Trafiko 
Kvankam Bünzen situas flanke de la ĉefaj veturvojoj, ĝis trafike bone atingeblas. En distanco de 1 km de la vilaĝocentro sur la teritorio de Boswil situas la komuna stacidomo  de la trajnlinio de Svisaj Federaciaj Fervojoj de Araŭo al Arth-Goldau. Tra la komunumo pasas poŝtaŭtolinio de Muri tra Bünzen kaj Waldhäusern al Wohlen.

## Historio 
La unua dokumenta mencio de Bünzen datiĝas el la jaro 1259 kiel *Bunzina*.

En prahistoria tempo en Bünzen troviĝis morena lago, je kies bordo laŭ la arkeologiaj torvaĵoj ekzistis ŝtonepokaj setlejoj.

En la jaro 1321 la Monaĥejo Muri aĉetis la eklezian interezrajtojn por Bünzen de iu *Markwart von Rüssegg*. Kiam la Svisa Ĵurkomunumo konkeris en la jaro 1415 Argovion, ili atribuis Bünzen al la voktejo Hermetschwil en la *Libera Distrikto*, kiu estis komuna servuto de la tiamaj membroj de la Ĵurkomunumo. Post la liberigo de Argovio de la ĵurkomunuma servuto fare de la francaj trupoj en la jaro 1798 la vilaĝo dum la mallonga tempo de la Helveta Revolucio apartenis al Kantono Baden. En 1803 ĝi fariĝis parto de la distrikto Muri de Kantono Argovio.

En la jaro 1940 la ĝis tiam aŭtonoma komunumo Waldhäusern estis kunigita kun Bünzen per dekreto de la kantona parlamento.

## Vidu ankaŭ 
* Aliaj lokoj kun la nomo Bünzen
* Boswil-Bünzen (stacidomo)

## Eksteraj ligiloj 
* Oficiala retejo de la komunumo Bünzen
* Bünzen en la Historia Leksikono de Svislando
Baŭncero

**Baŭncero** (de la angla *bouncer*, ofte mallongigata al *BNC*) estas programo uzata por pludoni retajn trafikon kaj konektojn, simile al prokurilo. Uzi baŭnceron ebligas al uzanto kaŝi la originan fonton de ties konekto, kio provizas privatecon kaj ebligas vojigi la trafikon trans certa loko. Baŭncero povas ankaŭ esti uzata por kaŝi la veran celon de konekto.

Ofte oni uzas baŭnceron sur alia servilo en IRC, kie estas alie tre facile trovi la IP-adreson de uzanto, kaj baŭncero povas ĝin kaŝi.

Multaj baŭnceroj restas konektitaj al IRC-servilo, se la IRCumilo malkonektiĝas de la interreto. Ofte mesaĝoj al la uzanto (aŭ eĉ al ĉiuj babilejoj, kie la uzanto ĉeestas) estas konservataj kaj sendataj al la uzanto, se tiu rekonektiĝas.

Ekzemploj de baŭncerprogramoj estas psyBNC, sBNC kaj ZNC.

Kategorio:Interreta privateco
Kategorio:Retoj
Kategorio:Programaro
Grandduko

eta|150px|Germana grandduka krono
**Grandduko**, **grand-duko** aŭ **granda duko** estas nobela titolo pli alta ol duko kaj malpli alta ol reĝo –
komparebla al

princo-elektisto de la Sankta Romia Imperio,
tamen ĝi neniam ekzistis en ties oficiala titolaro. La titolo grandduko unuafoje ekestis en Italio, kiam
papo Pio la 5-a en 1569 rangaltigis la duklandon Toskanio al grandduklando, kun ''Cosimo de' Medici*
(1519–1574, ne konfuzenda kun lia pli aĝa samnomulo *Cosimo de' Medici'') kiel unua grandduko.

En kelkaj lingvoj (ekzemple angla, franca) oni uzas la saman titolon ankaŭ por **grandprinco** (ekz-e de Moskvo aŭ Litovio); en aliaj lingvoj (ekzemple germana, nederlanda kaj skandinaviaj lingvoj) oni distingas inter tiuj du titoloj. (Komparu :de:Großherzog, :en:Grand prince).

Sola nun reganta grandduko estas grandduko Henriko de Luksemburgo.

Vidu ankaŭ: Grandduklando.

Kategorio:Nobelaj titoloj


Kategorio:Reĝaj titoloj
Waltenschwil

## Pri la komunumo 
** Waltenschwil** estas urbo
komunumo en la distrikto Muri de Kantono Argovio, Svislando. Ĝi havis 2386 loĝantojn je la 31-a de decembro 2008.

## Geografio 
[eta|maldekstra|150ra|La rivereto [Bünz en Waltenschwil]]
Waltenschwil situas ĉe la bordo de la rivero Bünz en la nordo de la distrikto Muri. Al Waltenschwil apartenas ankaŭ la vilaĝo Büelisacher, kiu situas 1,5&nbsp;km nordokcidente de la ĉefvilaĝo.

## Najbaraj komunumoj 
La komunumo Waltenschwil limas en nordo al Wohlen, en nordoriento al Bremgarten, en oriento al Hermetschwil-Staffeln, en sudoriento al Bünzen, en sudo al Boswil, en sudokcidento al Kallern, kaj en okcidento al Büttikon.

## Trafiko 
Tra la komunumo pasas la kantona ĉefvojo de Lencburgo al Sins. La komunumo estas konektita al la publika trafikreto per la poŝtaŭtolinio de Muri al Wohlen.

## Historio 
eta|maldekstra|150ra|Pastra preĝejo Sankt-Nikolao
eta|maldekstra|150ra|Historia puto apud la vilaĝa muzeo en Waltenschwil
La unua dokumenta mencio de Waltenschwil datiĝas el la jaro 1085 kiel *Waltiswil*.

Kiam la Svisa Ĵurkomunumo konkeris en la jaro 1415 Argovion, ili atribuis Bünzen al la voktejo Hermetschwil en la *Libera Distrikto*, kiu estis komuna servuto de la tiamaj membroj de la Ĵurkomunumo, dum Büelisacher apartenis al la voktejo Boswil. Post la liberigo de Argovio de la ĵurkomunuma servuto fare de la francaj trupoj en la jaro 1798 la vilaĝo dum la mallonga tempo de la Helveta Revolucio apartenis al Kantono Baden. Büelisacher kontraŭ la volo de la loĝantaro estis sub la helveta reĝimo aligita al la komunumo Waltenschwil. En 1803 Waltenschwil fariĝis parto de la distrikto Muri de Kantono Argovio. Ĝis la du vilaĝoj Büelisacher kaj Waltenschwil vere fariĝis unueco daŭris ankoraŭ duona jarcento. En 1825 la loĝantoj de Waltenschwil faris impostostrikon por substreki sian malkontenon kun la komunuma administrado.

## Vidu ankaŭ 
* Wohlen Fulenbach (stacidomo)

## Eksteraj ligiloj 
* Oficiala retejo de la komunumo Waltenschwil
Batalo de Shrewsbury

La **batalo de Shrewsbury** okazis la 21-an de julio 1403, kiam Henriko la 4-a (Anglio) decide venkis ribelon estritan de Henry "Hotspur" Percy.

## Ribelo 
La familio Percy subtenis Henrikon la 4-a kontraŭ Rikardo la 3-a, kaj poste kontraŭ la kimroj kaj Skotlando. Pro tiu subteno Henriko promesis ke li donos al ili grandajn bienojn en Cumberland, sed kiam militado ĉesis li donis tiujn bienojn al rivalo de la familio. Li ankaŭ ne pagis promesitan monon. Pro tio Henry Percy kaj sia onklo Thomas Percy (grafo de Worcester) ribelis. Julion 1403 Henry Percy marŝis suden por kunigi sian militistojn kun tiuj de sia onklo. Al ilia armeo aliĝis ankaŭ kimroj. La tuta armeo alproksimiĝis al Shrewsbury.

Henriko la 4-a konsciis la ribelon nur la 12-an de julio, ŝajne dum li marŝis norden por subteni pluan militadon de Henry Percy en Skotlando. Tuj li marŝis al Shrewsbury. La 20-an de julio la du armeoj tendumis ekster Shrewsbury, laŭ kontraŭaj bordoj de Rivero Severn.

La sekvantan matenon Henriko sendis Thomas Prestbury, abaton de Shrewsbury, por pridiskuti pacakordon, sed Henry Hotspur reĵetis la proponon kaj Thomas Percy parolis insulte al la reĝo.

## La batalo 
Sekvis batalo, tri mejlojn norde de la nuna centro de Shrewsbury. Komence la ribelantoj gajnis la avantaĝon kaj forpelis la dekstran alon de la reĝa armeo, mortigante multajn kontraŭulojn, inkluzive la grafon de Stafford kiu komandis tiun parton de la armeo. Princo Henriko, la filo de Henriko la 4-a, estis vizaĝe vundata de sago, sed daŭre komandis la maldekstran alon de la reĝa armeo. Henry Hotspur mortis atakante tiun alon. Komence oni ne konsciis lian morton, kaj liaj kavaliroj proklamis la morton de Henriko la 4-a, kriante, "Henry Hotspur reĝo!" Tamen Henriko respondis, "Henry Percy estas mortinta." Kiam la morta Henry Percy silentis, oni konsciis la veron kaj ĉesis batalado. Laŭdire multaj ne certis kiu venkis.

## Sekvoj 
Henry Percy entombiĝis en Whitchurch (Shropshire), sed, post kiam estiĝis onidiroj ke li ja ne mortis, Henriko la 4-a elfosigis la kadavron kaj elmontris ĝin (palisumitan sur lancon) en la bazarplaco de Shrewbury; poste li kvaronigis ĝin kaj elmontris la kapon en Jorko kaj la aliajn partojn en Chester, Londono kaj Newcastle-upon-Tyne. Tiun novembron la restaĵoj transdoniĝis al Elizabeth, la vidvino de Henry Hotspur, kaj ŝi entombigis ilin en la katedralo de Jorko.

La 23-an de julio 1403 Thomas Percy kaj aliaj estroj de la ribelo ekzekutiĝis kiel ŝtatperfidistoj en Shrewsbury.

Tuj post la batalo Henriko la 4-a konstruigis kapelon ĉe la batal-loko, kie oni celebris mesojn por la animoj de la mortintoj de ambaŭ armeoj. En 1460 preĝejo anstataŭis la kapelon.

Schrewsbury
Kategorio:Historio de Shropshire
Kategorio:1403
Shrewsbury
Kamome Shokudō

**Kamome Shokudō** (japane かもめ食堂), esperante **Meva Manĝejo**, estas japana filmo el la jaro 2006 de Ogigami Naoko. La filmo rakontas la ĉiutagan vivon de japanaj virinoj en Finnlando.
eta|Kahvila Suomi

## Rolulantaro 
* Katagiri Hairi: Midori
* Kobayashi Satomi:Sachie, Manĝeja Mastro
* Tarja Markus:Liisa
* Motai Masako:Masako
* Jarkko Niemi:Tommi

Kategorio:Japanaj filmoj
Kategorio:Filmoj aperintaj en 2006
Bünz

**Bünz** estas rivero en Kantono Argovio en la Svisa Mezlando.

## Priskribo de la akvofluo 
La fonto de Bünz situas ĉe *Galltzi* je la koordinatoj  en la komunumo Beinwil (Freiamt) sur alteco de 800 m s.m. Ĝi fluas unue orienten, pasas la vilaĝo-centron de Beinwil, kaj tiam kurbiĝas norden. Ĝis Muri sur la unuaj 5&nbsp;km de sia vojo la rivereto rapide perdas altecon ĝis proksimume 460 m s.m.. La altecdiferenco dum la ceteraj 25&nbsp;km ĝis la alfluo al Aro en Möriken-Wildegg je alteco de 350 m s.m. estas nur ankoraŭ 110 m.

## Historio 
Pro la malgranda altecdiferenco la rivero antaŭe estis trekurboriĉa kaj apud Wohlen troviĝis granda marĉo. En la 1920-aj jaroj oni rektigis la rivereton. Pro la samtempe kreskanta loĝantaro kaj dum longa tempo mankantaj akvopurigejoj la akvokvalito rapide malboniĝis kaj dum longa tempo la rivereto estis konata kiel la kloako de la kantono. Post granda inundo en 1999 la rivero detruis grandan partojn de siaj rektigitaj bordoj kaj kreis novan flotregionon. Oni ŝanĝis la politikon, konstruis akvopurigejojn, kaj renaturigis partojn de la riverbordo. Tial la akvokvalito nuntempe multe pliboniĝis.

## Komunumoj laŭlonge de la rivereto 
Post la fonto en Beinwil (Freiamt), la rivereto fluas norden tra Muri, Boswil, Bünzen, Waltenschwil, Wohlen, Dottikon, Hendschiken, Othmarsingen, kaj Möriken-Wildegg.

## Alfluantoj 
La ĉefa alfluanto de Bünz estas la rivereto Aabach, kiu senakvigas la lagojn de Baldegg kaj Hallwil. Krome alfluas al Bünz diversaj malgrandaj riveretoj.

## Fontindikoj 
* Parto de ĉi-tiu artikolo baziĝas sur libera traduko de la teksto pri Bünz en la germanlingva vikipedio.
* La ciferoj baziĝas sur informoj de la Svisa Federacia Oficejo por Trafiko kaj Medio (BAFU).

## Eksteraj ligiloj 
* Priskribo de renaturiga projekto (en germana lingvo)

Kategorio:Riveroj en Svislando
Kategorio:Kantono Argovio
Kategorio:Alfluantoj de Aro
Kategorio:Riveroj de la Svisa Mezlando
Jan Arima no shūgeki

**Jan Arima no shūgeki** (japane ジャン有馬の襲撃 [Ĝan Arima no ŝūgeki]), esperante **La Sturmo de Johano Arima**, estas japana filmo el la jaro 1959 de Itō Daisuke. Ĝi estas unu sola dulingva filmo de japana lingvo kaj esperanto.

Kategorio:Esperanto-filmoj
Kategorio:Filmoj aperintaj en 1959
Kategorio:Japanaj filmoj
Magyarföld

**Magyarföld** [madjarfold] estas tre malgranda vilaĝo en Hungario, en regiono Okcidenta Transdanubio, en departemento Zala, en Distrikto Lenti. La loknomo signifas: hungara-tero.

## Bazaj informoj 
* Areo: 9&nbsp;km²
* Loĝantaro: 27
* Poŝtkodo: 8973
* Telefonprefikso: 92
* Koordinatoj: 46°46′40″N 16°25'02″E

## Situo 
Magyarföld situas sur mildaj deklivoj, laŭ traira flankovojo. Őriszentpéter troviĝas 9, Lenti 23, Szentgotthárd 27&nbsp;km-ojn.

## Historio 
Laŭ la onidiro slovenoj, germanoj kaj kroatoj fondis la vilaĝon en la 14-a jarcento, kies nomo estis **Dobornok**. En 1469 jam ĝi havis doganprenan rajton kun titolo kampurbo. Inter 1773-1912 la loknomo estis **Dobraföld**. En Magyarföld migra poŝto servas. La municipa administracio en Csesztreg funkcias.

## Vidindaĵoj 
* sonorilostablo
* protektata naturaĵo de 1976

## Fontoj 
* oficiala paĝo 

Kategorio:Vilaĝoj de Hungario
Kategorio:Vilaĝoj de departemento Zala
Ŝovitaĵo

[eta|300ra|Aluvia marno kun en ĝi dise situantaj ŝovitaĵoj; [malfermejo (geologio)|malfermejo ĉe Stolpe, Germanio]]

[eta|300ra|Preĝeja muro el ŝovitaĵoj en [Angermünde, Germanio]]

**Ŝovitaĵo** oni nomas en la tersciencoj kaj la ŝtonaĵmaterialon, kiun transportis glaĉero, kaj la rulitaĵon transportitan de fluakvaĵo je sia fundo.

En la geologio oni limigas la difinon de la ŝovitaĵo al la glaĉerŝovitaĵo. En la hidrotekniko kaj en la limnologio ankaŭ la solidsubstancoj, kiuj sur la akvaĵfundo moviĝas glitante, ruliĝante aŭ saltante, estas nomataj ŝovitaĵoj.

## Literaturo 
* Hesemann, J.: *Kristalline Geschiebe der nordischen Vereisungen*, Geolog. Landesamt Nordrhein-Westfalen, Krefeld 1975
* Smed, P.; Ehlers, J.: *Steine aus dem Norden. Geschiebe als Zeugen der Eiszeit in Norddeutschland*, Borntraeger, Stuttgart 2002, 194 S., ISBN 3-443-01046-6

## Vidu ankaŭ 
* Malfermejo
* Kolektoŝtono
* Ŝtono
* Petro
* Ŝovitaĵmanaĝado

## Eksteraj ligiloj 
* [kristallin.de - Detaligaj informoj pri gvidŝovitaĵo(https://eo.wikipedia.org/wiki/gvid%C5%9Dovita%C4%B5o)j]
* Ŝovitaĵo en la Mineralatlaso WiKi
* Societo por ŝovitaĵologio
* Transporto de ŝvebmaterialo kaj ŝovitaĵoj dum inundookazaĵoj: kaŭzoj kaj efikoj  (PDF-dosiero; 5,17&nbsp;MB)

Kategorio:Grundmekaniko
!
Kategorio:Limnologio
Kategorio:Naturŝtono
Hordelymus europaeus

***Hordelymus europaeus*** estas la sola specio de la genro hordelimo (*Hordelymus*).

## Priskribo 
Ĝi estas staŭda. Ĝia spiko altas 6–12&nbsp;cm. Ĝia infloresko estas spiko el maldensaj spiketoj triopaj en la kavetoj de la akso. Ĝia spiketo havas du glumojn kun longa aristo. Spiketo enhavas du florojn sed unu estas rudimenta kaj la ekstera paleo de la alia havas grandan ariston.

## Parazitoj 
*Ergoto fungo* parazitas ĝian ovarion.

## Disvastiĝo 
La specio devenas de la Malnov-Arkta ekozono. Ĝi vivas en ombraj zonoj kiel arbaroj.

## Eksteraj ligiloj 
* Tela botanica : Hordelymus europaeus 
* Hordelymus en The Grass Genera of the World 
* Hordelymus en GrassBase - The Online World Grass Flora

Kategorio:Tritikeoj
Liszó

**Liszó** [lisO] estas malgranda vilaĝo en Hungario, en regiono Okcidenta Transdanubio, en departemento Zala, en Distrikto Nagykanizsa.

## Bazaj informoj 
* Areo: 26 km²
* Loĝantaro: 430
* Poŝtkodo: 8831
* Telefonprefikso: 93
* Koordinatoj: 46°21′51″N 17°00'20″E

## Situo 
Liszó situas en Montetaro Zala sur ebenaĵo ĉe 248 m-ojn alta monto, laŭ rojo, fine de sakovojo. Nagykanizsa troviĝas 12, Csurgó 17, Zalakaros 28, Zalaegerszeg 60, Budapeŝto 218 kilometrojn http://www.tavolsag.hu/index.asp?go=tavolsag&i1=25025&i2=9566.

## Historio 
La unua skriba mencio pri la loko devenis el 1295 laŭ tiama hungara ortografio *"Lyzou"*. En la 16-a jarcento la turkoj faris senhoma la vilaĝon, kiun kroatoj rehomigis ekde 1718. Vilaĝservoj estas municipa administracio, infanĝardeno, kuracejo, migra poŝto. La bestokuracejo en Surd funkcias.

## Vidindaĵoj 
* romkatolika preĝejo omaĝe al Sankta Triunuo
* luterana preĝejo de 1867
* fiŝlago

Kategorio:Vilaĝoj de Hungario
Kategorio:Vilaĝoj de departemento Zala
Mirrorman (TV-serio)

***Mirrorman*** aŭ "Spegululo" (japane: ミラーマン [Mirāman]), estas sciencfikcia TV-dramo produktita de Tsuburaya Productions sub la
reĝisorado de Honda Ishirō ktp. Tiu TV-serio aperis en la japana televida kanalo Fuji TV, kiu disradiis ĝin ekde la 5-a de decembro 1971 ĝis la 26-a de novembro 1972.

## Ĉefaj roluloj 
* **Kagami Kyōtarō**: Ishida Nobuyuki
* **Doktoro Mitarai**: Usami Jun
* **Murakami Hiroshi**: Wazaki Shunya
* **Hujimoto Takeshi**: Kudō Kentarō
* **Yasuda Hidehiko**: Sugiyama Hajime
* **Nomura Yuki**: Ichiji Yōko
* **Mitarai Asako**: Sawai Takako

Kategorio:Japanaj televidaj serioj
Listo de kantonoj de la departemento Corrèze

Jen **listo de la 37 kantonoj de la franca departemento Corrèze**, laŭ arondismento :

* Arondismento Brive-la-Gaillarde (15 kantonoj - prefektujo : Brive-la-Gaillarde) : Kantono Ayen - Kantono Beaulieu-sur-Dordogne - Kantono Beynat - Kantono Brive-la-Gaillarde-Centre - Kantono Brive-la-Gaillarde-Nord-Est - Kantono Brive-la-Gaillarde-Nord-Ouest - Kantono Brive-la-Gaillarde-Sud-Est - Kantono Brive-la-Gaillarde-Sud-Ouest - Kantono Donzenac - Kantono Juillac - Kantono Larche - Kantono Lubersac - Kantono Malemort-sur-Corrèze - Kantono Meyssac - Kantono Vigeois

* Arondismento Tulle (14 kantonoj - subprefektujo : Tulle) :Kantono Argentat - Kantono Corrèze - Kantono Égletons - Kantono Lapleau - Kantono Mercœur - Kantono La Roche-Canillac - Kantono Saint-Privat - Kantono Seilhac - Kantono Treignac - Kantono Tulle-Campagne-Nord - Kantono Tulle-Campagne-Sud - Kantono Tulle-Urbain-Nord - Kantono Tulle-Urbain-Sud - Kantono Uzerche

* Arondismento Ussel (8 kantonoj - subprefektujo : Ussel) :Kantono Bort-les-Orgues - Kantono Bugeat - Kantono Eygurande - Kantono Meymac - Kantono de Neuvic - Kantono Sornac - Kantono Ussel-Est - Kantono Ussel-Ouest

## Vidu ankaŭ 
* Arondismentoj de Corrèze
* Komunumoj de Corrèze
Alaska Patotenilo

La **Alaska Patotenilo** (, pro la formo de la regiono, ankaŭ nomata **Sudorienta Alasko**) estas la nomo de la parto de la usona ŝtato Alasko, kiu situas oriente de la longitudo 141°.

## Geografio 
La Alaska Patotenilo estas mallarĝa marborda strio ĉe la Pacifiko, kiu oriente limigas la kanadan provincon Brita Kolumbio. La landlimo inter Alasko kaj Kanado situas laŭ la montĉeno *Saint Elias* kaj la marborda ĉeno (*Coast Mountains*). Interalie troviĝas ĉe la landlimo la 4663&nbsp;m alta Monto Fairweather, la plej alta monto de Brita Kolumbio. Ĉe la suda ekstremaĵo de la Alaska Patotenilo kuŝas la enirejo Dixon kaj la kanalo Pearse.

Ekzistas multegaj insuletoj (Aleksandra insularo) kaj fjordoj, foje pli ol 100&nbsp;km longaj. La plej gravaj insuloj estas Admiraleca insulo, Baranof-insulo, Ĉiĉagof-insulo, Etolin-insulo, Kuiu-insulo, Kupreanof-Insulo, insulo Princo de Kimrio, Revillagigedo-insulo kaj Wrangell-insulo.

Konataj parkoj estas la nacia parko de la glaĉera golfo (*Glacier Bay National Park and Preserve*, la nacia historia parko de Sitka kaj la nacia arbaro de Tongass.

## Trafiko 
Per tervojo atingeblas nur la komunumoj Skagway (tra la Blanka intermonto (*White Pass*), kiu havas ankaŭ fervojon al Whitehorse) kaj Haines, kiu dum la orimpetego estis elirpunkto al la fama Ĉilkot-pado.
Tie, aŭ en la plej suda kanada Prince Rupert eblas trafi aviadilon aŭ pramŝipon.

## Komunumoj 
Konataj urboj estas Juneau (la ĉefurbo de Alasko), Sitka, Ketchikan, Wrangell kaj Petersburg.

## Vidu ankaŭ 
* Patotenilo

## Eksteraj ligiloj 
Kategorio:Regionoj de Alasko
Mihályfa

**Mihályfa** [mihAjfa] estas malgranda vilaĝo en Hungario, en regiono Okcidenta Transdanubio, en departemento Zala, en Distrikto Zalaszentgrót. La loknomo signifas: Mikaelo-vilaĝ'.
eta|Blazono de Mihályfa

## Bazaj informoj 
* Areo: 12&nbsp;km²
* Loĝantaro: 380
* Poŝtkodo: 8341
* Telefonprefikso: 83
* Koordinatoj: 46°58′45″N 17°11'08″E

## Situo 
Mihályfa situas sur ebenaĵo, laŭ flankovojoj. Sümeg troviĝas 9, Zalaszentgrót 12, Hévíz 26, Keszthely 29&nbsp;km-ojn.

## Historio 
La unua skriba mencio devenis el 1340 laŭ tiama hungara ortografio *"Mihalfalwa"*. Laŭ la arkeologoj apude estis 2 vilaĝoj, kiun la tataroj en 1241 detruis. Vilaĝservoj estas infanĝardeno, lernejo, migra poŝto, municipa administracio.

## Vidindaĵoj 
* romkatolika preĝejo omaĝe al Dipatrino (Eta)

## Famuloj 
En Mihályfa naskiĝis kaj mortis ministeria oficisto Géza Forintos.

Kategorio:Vilaĝoj de Hungario
Kategorio:Vilaĝoj de departemento Zala
Márokföld

**Márokföld** estas tre malgranda vilaĝo en Hungario, en regiono Okcidenta Transdanubio, en departemento Zala, en Distrikto Lenti.

## Bazaj informoj 
* Areo: 7 km²
* Loĝantaro: 45
* Poŝtkodo: 8976
* Telefonprefikso: 92
* Koordinatoj: 46°42′57″N 16°26'38″E

## Situo 
Márokföld situas sur mildaj deklivoj, laŭ traira flankovojo, proksime de la slovena landlimo. Lenti troviĝas 16, Őriszentpéter 17, Zalaegerszeg 41 km-ojn. Ĝis 2008 3 km-ojn limpasejo funkciis, poste pro interna zono de Schengen tio ĉesis.

## Historio 
La unua skriba mencio devenis el 1345 laŭ tiama hungara ortografio *"Markfeulde"*. Vilaĝservo estas kulturdomo. La municipa administracio en Szentgyörgyvölgy funkcias, en Márokföld migra poŝto servas.

## Vidindaĵoj 
* kalvinana sonorilostablo

## Fontoj 
*  

Kategorio:Vilaĝoj de Hungario
Kategorio:Vilaĝoj de departemento Zala
Gvidŝovitaĵo

**Gvidŝovitaĵo** en la geologio nomiĝas la de glaĉeroj transportitaj ŝovitaĵoj, por kiuj indikeblas mallarĝe limigita originregiono, tiel ke oni povas ekkoni la fluovojon de antaŭaj glaĉeroj kaj enlandglaciaj amasoj.

Tipaj gvidŝovitaĵoj por la norda Mezeŭropo estas la rombaj porfiroj originaj el Skandinavio, kies limigita originregiono situas ĉirkaŭ Oslo, aŭ la Aland-apakivo, kiu estis transportita for de la Alandinsuloj en la Balta Maro al Mezeŭropo.

Konata gvidŝovitaĵo origina el la Alpoj estas la juliopaseja granito. Origina de la Juliopasejo, tiu granito  estis transportita de la Rejn- kaj Eno-glaĉeroj, kiuj dum la glaciepoko granddistance forŝoviĝis, ĝis en la Antaŭalpojn.

## Literaturo 
*Redaktion Schweizer Lexikon, Gletscherkommission der Schweizerischen Akademie der Naturwissenschaften (Hrsg.): *Gletscher, Schnee und Eis.* Verlag Schweizer Lexikon Mengis+Ziehr, Horw/Luzern 1993, ISBN 3-9520144-2-7

Kategorio:Glaciologio
Kategorio:Petro
Tr'ondek Hwech’in

La '''Tr'ondek Hwech’in** aŭ **Tr'ondek Hwech’in unua nacio** aŭ **Tr'ondek Hwech’in Han etno** aŭ **Tr'ondëk Hwëch’in** estas unu el la unuaj nacioj de Kanado en Jukonio.
La anoj de tiu etno vivis en kaj ĉirkaŭ Dawson, tial oni iam nomis ilin ankaŭ la **indiana bando de Dawson** aŭ laŭ la de ili parolata lingvo la **Han'''. Tiu lingvo apartenas al la atabaska lingvaro.

En aŭgusto 2009, la kanada ministro pri indianaj aferoj kaj norda evoluo nombris 692 anojn de la tribo. La listo prizorgita de la tribo mem tamen entenis la 5-an de majo 2008 1.048 anoj, el kiuj 338 loĝis en Dawson, 218 en aliaj lokoj en Jukonio, 492 ekster Jukonio, el kiuj 65 ekster Kanado.

## Referencoj 
## Vidu ankaŭ 
* Unuaj nacioj
* Alaska orimpetego

## Eksteraj ligiloj 
* Oficiala ttt-ej de la Tr’ondëk Hwëch’in
* Tr'ondëk Hwëch'in Heritaĵa ttt-ejo 
* Ĉefo Isaak - Tr'ondek Hwech'in - popolo de la rivero
* La muzeo MacBride Museum pri historio de Jukonio

Kategorio:Indianaj etnoj en Kanado
Kategorio:Jukonio
Gordon Bajnai

**Gordon BAJNAI** (naskiĝis la 5-an de marto 1968 en Szeged) estas hungara politikisto.

Li akiris diplomon en Ekonomia Universitato pri Marx Károly, Budapeŝto. Li estas profesia entreprenisto, negocisto kaj sendependa de politika partio.

Ĝis sia elektiĝo kiel ĉefministro li estis ministro pri nacia evoluigo kaj ekonomio. Ekde la 14-a de aprilo 2009 li estis la ĉefministro de Hungario ĝis fino de majo 2010, laŭ nomigo de la reganta partio Hungara Socialista Partio (MSZP). Lia ministraro estis kabineto Bajnai.

Depost 2010 li revenis al la negocista vivo, spite tion, ke li fondis ankaŭ partion.

## Eksteraj ligiloj 
* biografio anglalingva en la retejo de la hungara registaro
* artikolo germanlingva en la novaĵagenteja retejo *Reuters* Germanio (la 31-an de marto 2009) 

Kategorio:Ĉefministroj de Hungario
Kategorio:Hungaraj politikistoj
Kategorio:Hungaraj ministroj
Kategorio:Konservativistoj
Kategorio:Hungaraj negocistoj
Kategorio:Hungaraj ekonomikistoj
Priscilla

**Priscilla**, (karesnome: **Prissou**) (realnome: **Préscillia Samantha Cynthia Betti**) (naskiĝis  en La Trinité apud Nico, Francio) estas franca kantistino. Ŝi estis malkovrita dum televida elsendo *Drôles de petits champions* kiam ŝi estis 11-jara, kaj depost tiam aperigis 4 sukcesajn albumojn. Ŝi ankaŭ estas populara televida artistino.

## Biografio 
Priscilla naskiĝis la  en La Trinité apud Nico, Francio, kaj havas 2 fratinojn, Sandra kaj Severine. Ŝi estis 11-jara kiam la programo *Les drôles de petits champions* estis elsendita, kaj ŝi estis rimarkita de produktoro Patrick Debord (MGM). Ŝi subskribis kontrakton kun Jive records, la sama disk-firmao kiel sia idolo, Britney Spears kaj poste samjare ŝi registris sian unuan unuopaĵon *Quand Je Serai Jeune*.

## Diskaro 
### Albumoj 
* 2001: *Cette Vie Nouvelle*
* 2002: *Priscilla*
* 2004: *Une fille comme moi*
* 2005: *Bric à brac*
* 2007: *Casse comme du verre*

### Unuopaĵoj 
* 2001: *Quand je serai jeune*
* 2002: *Cette vie nouvelle*
* 2002: *Bla bla bla*
* 2002: *Regarde-moi (teste-moi, déteste-moi)*
* 2003: *Tchouk tchouk musik*
* 2004: ''Toujours pas d'amour*
* 2004: *Toi c'est moi*
* 2004: *Jalousie*
* 2005: *Bric à brac*
* 2005: *Je danse donc je suis*
* 2006: *Mission Kim Possible*
* 2007: *Chante !*
* 2008: *Casse comme du verre*
* 2012: *Les grandes résolutions*

## Videaro 
* 2003: *Priscilla, Live à l'Olympia* (DVD)

## Filmaro 
* 1999: *Annie*
* 2004: *Albert est méchant* de Hervé Palud: *Chelsea*
* 2007: *Chante!* (televida serio), ankaŭ konata kiel *Studio 24*

## Bibliografio 
* *Priscilla c'est moi*, Michel Lafon Eld. (2003)
* *Priscilla*, Stéphanie-Anne Euranie, Rouchon Eld. (2003)
* *Priscilla une étoile montante*, Rouchon Eld. (2006)
* *Chante !*, Catherine Kalengula, Hachettes Eld. (2008)
* *Chante !'', Pilot et Torta, Soleil Productions Eld. (2008)

## Eksteraj ligiloj 
* Oficiala retejo  (konstruata)
* Fan-retejo
* Fan-retejo
* MySpace paĝo

Kategorio:Francaj kantistoj
Kategorio:Francaj infanaj kantistoj
Kategorio:Naskiĝintoj en Francio
Kategorio:Naskiĝintoj la 2-an de aŭgusto
Maróc

**Maróc** [marOc] estas tre malgranda vilaĝo en Hungario, en regiono Okcidenta Transdanubio, en departemento Zala, en Distrikto Letenye.
eta|Blazono de Maróc

## Bazaj informoj 
* Areo: 5 km²
* Loĝantaro: 90
* Poŝtkodo: 8888
* Telefonprefikso: 93
* Koordinatoj: 46°33′00″N 16°39'48″E

## Situo 
Maróc situas en Montetaro Zala, en kaldrono laŭ rojo, fine de sakovojo. Lenti troviĝas 15, Letenye 17, Nagykanizsa 33, Zalaegerszeg 42 km-ojn. La plej proksima fervojo en Csömödér funkcias (12 km-ojn).

## Historio 
La unua skriba mencio devenis el 1408 en formo *"Maroth"*. En la 17-a jarcento la vilaĝo senhomiĝis pro la kontraŭturkaj bataloj. En 1828 vivis tie 167 homoj en 14 domoj. En 1945 ne okazis terdisdono. En Maróc migra poŝto servas. La municipa administracio en Bázakerettye funkcias.

## Vidindaĵoj 
* romkatolika preĝejo omaĝe al Dipatrino (Reĝino de Rozario) de 1948
* kapelo
* fiŝkaptista lago
* spektaklejo pri sovaĝbestoj

Kategorio:Vilaĝoj de Hungario
Kategorio:Vilaĝoj de departemento Zala
Bestkaptilo

eta|Omarkaptilo
eta|Birdkaptilo
**Bestkaptilo** aŭ **bestokaptilo** estas ilo aŭ aparato, kiu celas kaj taŭgas fiksigi bestojn, malhelpi ilian forkuron aŭ mortigi ilin. Kaptiloj ne necese estas produktitaj de homoj, ankaŭ naturaj kaptiloj, kreitaj hazarde aŭ proevolue ekzemple en plantoj, ekzistas.

Tiaj kaptiloj povas esti iloj de laboristoj, t.e. (best)**kaptilistoj** kiuj vivtenas sin per tia agado, foje de homoj kiuj nun distras sin tiele kaj foje estas malpermesataj de protektaj leĝoj fare de la ŝtatoj. Tio okazas ĉar plej ofte bestoj ne kapablas nature eviti la kaptilojn kaj survivi la mortigadon pro tiu kialo.

## Vidu ankaŭ 
* Muskaptilo
* Lazo
* Ĵetbulo

Kategorio:Kaptiloj
Kategorio:Ĉasado
Surmonta Parolado

**Surmonta Parolado** estas la nomo kiun oni donis al la parolado de Jesuo Kristo sur la monto (“li supreniris sur la monton”) antaŭ granda popola amaso kaj antaŭ siaj disĉiploj, en kiu li anoncis la famajn beatecojn. Tradicie kaj interpretante la version de Mateo (5,1-7) http://www.laparola.net/wiki.php?riferimento=Mt5%2C1-7%2C28&formato_rif=vponi lokigas tiun monton en la nordo de la Galilea maro, najbare de Kafarnao.

La rakonto de Mateo estas ofte komparata kun tiu simila, sed pli mallonga, de Luko (6,17ss) http://www.laparola.net/wiki.php?riferimento=Lc6%2C17-49&formato_rif=vp, laŭ kiu la parolado okazis en ebena loko, do Surebena Parolado (“Kaj li malsupreniris, kaj staris sur ebena loko...”). Se iuj ekzegezistoj opinias ke temas pri la sama parolado, aliaj emas kredi ke Jesuo predikis similaĵojn en diversaj cirkonstancoj kaj plue aliaj opinias ke Mateo kaj Luko resume kolektis malsamajn predikaĵojn de Jesuo.

Se multaj kristanoj interpretas la surmontan paroladon kiel komentarion pri la Dek Ordonoj de Moseo, aliaj eĉ faras el ĝi la animon de la ora regulo. Pensistoj, kiel Lev Tolstoj kaj Mahatma Gandhi kaj aliaj tendence kleristaj kaj novkleristaj sin apogas sur ĝin por sin rajtigi redukti kristanismon al granda belega primorala sistemo kaj ĝin senplenigis je la dieco de Jesuo kvazaŭ tio estus superstrukturo senvalora. Kristanoj, male, vidas en tiu parolado reflekson de la Dia Persono kiu konas tion kio estas en la homo (Evangelio laŭ Johano).

La prediko multe influis la modernan doktrinon de senperforto.

## Vidu ankaŭ 
* Beatecoj 
* Evangelioj
* Patronia
* Feliĉaj estas tiuj, kiuj malsatas kaj soifas justecon, ĉar ili satiĝos

## Eksteraj ligiloj 
* Marin Luther King: Amare i propri nemici 

Kategorio:Evangelio
Kategorio:Kristanismo
Kovrilo

**Kovrilo** povas esti tre diversmateriala ilo por kovri ion.
* Potkovrilo el metalo aŭ hejtrezista vitro aŭ plasto.
* Litkovrilo el ŝtofo aŭ plenigita de lano, lanugo, aŭ aliaj.
* Peco de ŝtofo el vera aŭ artefarita lano por envolviĝi kaj varmiĝi.
* Eksteraj paĝoj de libro aŭ gazeto (kovrilpaĝo).
* Ujo por konservi muzikan diskon aŭ albumon.
* Kovrilo (geologio) - rokformacio

Kategorio:Iloj
Kostas Karamanlis

**Kostas KARAMANLIS**, plennome *Konstantinos Aleksandru Karamanlis*, greke **Κωνσταντίνος Αλεξάνδρου Καραμανλής** (naskiĝis la 14-a de januaro 1956 en Ateno) estas greka politikisto. Li estas membro de la politika partio Nea Dimokratia kaj ekde 1997 estas ties prezidanto. Inter majo 2004 kaj oktobro 2009 li estis la ĉefministro de Grekio.

En 2008 li kaj sia registaro estis publike forte kritikitaj pro pridisputebla financa transakcio inter la greka ŝtato kaj la monaĥejo Vatopedi sur la sankta monto Athos. La monaĥejo pledis posedorajton de la lago *Vistonida*, kiun laŭdire la bizancaj imperiestroj antaŭ preskaŭ mil jaroj donacis al la monaĥejo. Kvankam la posedorajto neniel estis klara, la ŝtato akceptis ĝin. Fiksiĝis interkonsento, en kiu la monaĥejo donis la lagon al la ŝtato kaj koresponde ricevis 260 valorajn teritoriojn en turismaj regionoj de Grekio, interalie en la "olimpika vilaĝo" en Ateno. Parte la monaĥejo tuj pluvendis la teritoriojn kun signifa profito.

La opoziciaj partioj tre kritikis, ke la ŝtato dubinde "aĉetis publikan posedaĵon kaj interŝanĝe disdonacis valorajn oficejojn, teritoriojn kaj konstruaĵojn en Ateno". La skandalo unue gvidis al la demisio de la markomerca ministro *Giorgos Vulgarakis*. Tre kritikiĝis ankaŭ la registara parolisto kaj ŝtata ministro *Theodoros Rusopulos*, amiko de la abato Efraim de la monaĥejo Vatopedi kaj samtempe proksima konsilisto de la ĉefministro – li demisiis en oktobro 2008.

Kaj la daŭre ne plene solvita skandalo kaj la ĝenerala finance kriza situacio de la lando fine en septembro 2009 instigis la ĉefministron peti la grekian prezidenton pri plifruigita parlamenta baloto. En la parlamenta baloto de la 4-a de oktobro 2009 li kaj sia partio draste perdis voĉojn (8 procentaĵojn kompare al la lasta baloto), kaj Kostas Karamanlis ankoraŭ dum la elkalkulo de la voĉoj deklaris sian demision kiel prezidanto de la partio Nea Dimokratia. Kiel sekva ĉefministro de Grekio la 6-an de oktobro deklariĝis lia konkuranto Georgios Papandreu.

Kategorio:Ĉefministroj de Grekio
Kategorio:Grekaj politikistoj
Dawson

eta|maldekstra|250ra|Hotelo Yukon en Dawson
[eta|maldekstra|250ra|Domo de [Jack London]]
**Dawson** aŭ **Dawson City** (urbo de Dawson) estas urbo en Jukonio, Kanado.

La loĝantaro estis 1.327 laŭ la popolnombrado de 2006. La regionon vizitas ĉirkaŭ 60.000 turistoj ĉiiujare. La loĝantoj kutime nomas ĝin simple *Dawson*, sed la turisma industrio mencias kutime *Dawson City*, parte por distingo de Dawson Creek en Brita Kolumbio.

## Referencoj 
## Eksteraj ligiloj 
* Oficiala ttt-ejo de la urbo
* Asocio de la vizitantoj de Klondike
* Tr'ondëk Hwëch'in unua nacio

Kategorio:Geografio de Jukonio
Kategorio:Orimpetegoj
Kategorio:Urboj de Kanado
Mikekarácsonyfa

**Mikekarácsonyfa** [mikekarAĉonjfa] estas malgranda unuigita vilaĝo en Hungario, en regiono Okcidenta Transdanubio, en departemento Zala, en Distrikto Lenti. Meze de la loknomo situanta Karácsony signifas: Kristnasko.

## Bazaj informoj 
* Areo: 9 km²
* Loĝantaro: 280
* Poŝtkodo: 8949
* Telefonprefikso: 92
* Koordinatoj: 46°31′46″N 16°41'40″E

## Situo 
Mikekarácsonyfa situas en Montetaro Zala en valo de rojo, laŭ flankovojoj. Lenti troviĝas 17, Zalaegerszeg 28, Pacsa 30 km-ojn.

## Historio 
La unua skriba mencio devenis pri **Mikefa** el 1381 laŭ tiama hungara ortografio *"Mikefalua"*, pri **Karácsonyfalva** en 1549 en formo *"Karachonfalwa"*. En 1941 ili unuiĝis. Vilaĝservoj estas aŭtonomio de ciganoj, migra poŝto. La municipa administracio en Barlahida funkcias.

## Vidindaĵoj 
* romkatolika preĝejo omaĝe al Dipatrino (Sepdolora) de 1994
* sonorilostablo
* monumento pri falintoj dum la mondomilitoj

Kategorio:Vilaĝoj de Hungario
Kategorio:Vilaĝoj de departemento Zala
Georgios Papandreu (apartigilo)

**Georgios Papandreu** povas esti:

* Georgios Papandreu (1888 - 1968), ĉefministro de Grekio
* Georgios Andrea Papandreu (n. 1952), nepo de la antaŭa, ankaŭ ĉefministro de Grekio
Whitchurch (Shropshire)

**Whitchurch** estas malgranda urbo en Shropshire, Anglio. Ĝi enhavas ĉirkaŭ naŭ mil loĝantojn.eta|dekstra|Drinkejo *Black Bear* (*Nigra Urso*), WhitchurchDum la 1-a jarcento la romianoj fondis kaj konstruis fortikaĵon kaj urbeton nomitan **Mediolanum** (kiel la pli aĝa Milano), situantan apud grava vojo de Chester al Wroxeter. En la vilaĝa muzeo troveblas romiaj artefaktoj.

En la preĝejo entombiĝis John Talbot (1-a grafo de Shrewsbury), kiu militis kontraŭ Johana de Arko. En 1403, tuj post la Batalo de Shrewsbury, Henry Percy (2-a grafo de Northumberland), kiu estris ribelon kontraŭ Henriko la 4-a, estis entombigita tie, sed, post kiam estiĝis onidiroj ke li ja ne mortis, Henriko la 4-a elfosigis la kadavron kaj elmontris ĝin (palisumitan sur lancon) en la bazarplaco de Shrewbury antaŭ ol elmontri diversajn partojn de la kadavro aliloke en Anglio.

La komponisto Edward German (1862–1936) naskiĝis en Whitchurch, kaj liaj restaĵoj kuŝas en la vilaĝa tombejo.

La nomo "Whitchurch" ("blanka preĝejo") devenas de antaŭa normanda preĝejo, anstataŭita de la nuna preĝejo en 1712.

Kategorio:Urboj de Shropshire
Georgios Andrea Papandreu

**Georgios PAPANDREU** (foje latinliterigita ankaŭ *Giorgos* respektive *Papandreou*), plennome *Georgios Andrea Papandreu* (greke Γεώργιος respektive Γιώργος Ανδρέα Παπανδρέου, naskiĝis la 16-an de junio 1952 en Saint Paul, Minesoto) estas greka politikisto. Li estas membro de la Tutgrekia Socialista Movado kaj ekde februaro 2004 estas ties prezidanto. Krome en 2006 li fariĝis prezidanto de la Socialista Internacio.

Laŭ la rezulto de la parlamenta baloto de la 4-a de oktobro 2009, du tagojn pli poste li oficiale estis deklarita la nova ĉefministro de Grekio. Jam antaŭe inter la jaroj 1999 kaj 2004 li estis la ministro pri eksteraj rilatoj de la lando, kaj de tiam estis la gvidanto de la parlamenta opozicio.

Li anstataŭigas la politikiston Kostas Karamanlis, kies registaro ekde 2008 estis publike forte kritikata interalie pro pridisputebla financa transakcio inter la greka ŝtato kaj la monaĥejo Vatopedi sur la sankta monto Athos. Kaj la daŭre ne plene solvita skandalo kaj la ĝenerala finance kriza situacio de la lando fine en septembro 2009 instigis la ĉefministron Kostas Karamanlis peti la grekian prezidenton pri plifruigita parlamenta baloto, kiu por Karamanlis rezultigis drastan perdon de voĉoj en tiu baloto (8 procentaĵojn kompare al la lasta).

Tamen, la politika kaj ekonomia krizo daŭris dum lia regado, kaj fine en novembro 2011 li estis devigita demisii, post la premo de la internaciaj merkatoj kaj la registaroj de aliaj eŭropuniaj landoj. Lin anstataŭis teknokrata ekonomikisto Lukas Papadimos.

## Deveno kaj eduko 
La politikisto estas la nepo de la liberala politikisto Georgios Papandreu, kiu inter 1944 kaj 1945, kaj denove inter 1964 kaj 1965 estis ĉefministro de Grekio, forte kontraŭbatalita de la anoj de la tiama instalita armea diktaturo en Grekio, kaj filo de Andreas Papandreu, kiu same estis kontraŭbatalita dum la instalo de la armea diktaturo kaj enkarcerigita en 1967, kaj kiu poste inter 1981 kaj 1989 kaj denove inter 1993 kaj 1996 estis ĉefministro de Grekio.

Georgios Andrea inter la jaroj 1972 kaj 1972 vizitis la universitaton de Stokholmo, sekve de 1975 ĝis 1979 la Amherst-kolegion en Usono kaj diplomiĝis pri sociologio. Plue li studis en la Londona Altlernejo pri Ekonomiko kaj Politika Scienco.

Kategorio:Ĉefministroj de Grekio
Kategorio:Grekaj politikistoj
Kategorio:Grekaj socialistoj
Tuĉonoj

La **Tuĉonoj** aŭ **Tuĉonekuĉinoj** (angle: ***Tutchone*** aŭ ***Tutchonekutchin***) estas lingva grupo de la kanadaj unuaj nacioj en Jukonio. Ilia tradicia teritorio estas la ebenaĵo de la riveroj Alsek kaj Jukono. Tiu regiono estas enkadrita sudokcidente de la marborda montaro kaj de la montaro Saint-Elias, nordoriente de la Selwyn-ĉeno.

La tuĉonoj apartenas al la lingvofamilio de la atabaskaj lingvoj kaj rekoneblas norda kaj suda grupo. Helpe de la *Yukon Native Language Centre (Jukona indiĝena lingvocentro)* ili evoluigis propran skribon kaj publikigis parton de siaj rakontoj.

Al la lingva grupo de la nordaj tuĉonoj apartenas la Selkirkoj kaj la *unua nacio de Nacho Nyak Dun* en Mayo kaj la Little Salmon Carmacks en Carmacks. Ili unuiĝis al la *Northern Tutchone Tribal Council (norda tuĉona tribokonsilio)*.

Al la *suda tuĉona tribokonsilio* apartenas la unuaj nacioj de la Champagne kaj Aishihik, de la *Kluane* kaj de la ''Ta'an Kwach'an*.

## Landpostuloj 
Kiel multaj indianaj triboj, ankaŭ la tuĉonoj subskribis kontrakton. Ĉefoj kiel Elijah Smith (mortis en 1991), Paul Birckel kaj Harry Allen tial kunfondis la *Council of Yukon First Nations (konsilion de la unuaj jukonaj nacioj*. En 1980 ĝi unuiĝis kun la *Yukon Native Brotherhood* kaj la *Yukon Association of Non-Status Indians* al *Council for Yukon Indians*. Tiu postulas memregadon (angle: *self government*).

Post akcepto de nova konstitucio ĝi ŝanĝis sian nomon al *Council of Yukon First Nations* (CYFN). Apartenas al ĝi 11 unuaj nacioj el Jukonio. Naŭ membroj-triboj intertempe finis kontraktojn pri landpostuloj kaj memregado.

En 1995 la tuĉonino Judy Gingell iĝis *Commissioner of Yukon''.

## Bibliografio 
* Catharine McClellan, "Tutchone", in: Handbook of North American Indians, Bd. 6, Subarctic, Hg. June Helm, Washington, D.C.: Smithsonian Institution 1981, 493-505
* Dominique Legros (Hg.), Tommy McGinty's Northern Tutchone Story of Crow: A First Nation Elder Recounts the Creation of the World (Mercury Series), Canadian Museum of Civilization/Musee Canadie 1999, ISBN 978-0660175065
* Rachel Tom Tom: *Northern Tutchone Language Lessons. Pelly Crossing Dialect*, Yukon Native Language Center 1995

## Vidu ankaŭ 
* Unuaj nacioj
* Listo de nordamerikaj indianaj triboj
* Alaska orimpetego

## Eksteraj ligiloj 
* TTT-ejo de la Selkirk unua nacio ĉe la konsilio de la Jukonaj unuaj nacioj 
* TTT-ejo de la Little Salmon/Carmacks unua nacio
* TTT-ejo de la Na-Cho Nyak Dun
* TTT-ejo de la Champagne kaj Aishihik unuaj nacioj
* TTT-ejo de la Kluane unua nacio
* TTT-ejo de la Ta'an Kwach'an

## Referencoj 
Kategorio:Indianaj etnoj en Kanado